Diari Oficial de la Generalitat Valenciana


Sumari del DOGV 5013, del 25-05-2005 (2005/5688)

Informació pública del programa d'actuació integrada de la unitat d'execució del pla parcial Masia de Traver-II (Riba-roja de Túria).
-------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5688


Organisme emissor
:   Masia de Traver, SL

Tipus de document
:   Anunci

Informació pública del programa d'actuació integrada de la unitat d'execució del pla parcial Masia de Traver-II (Riba-roja de Túria). [2005/M5688]
  
La mercantil Masía de Traver, SL ha formulat programa d'actuació integrada de la unitat d'execució del pla parcial Masia de Traver-II (Riba-roja de Túria), amb data 1 d'abril de 2005, que inclou memòria del programa i alternativa tècnica comprensiva dels documents següents: homologació Masia de Traver-II (Riba-roja de Túria), pla parcial Masia de Traver-II (Riba-roja de Túria), projecte d'urbanització de l'esmentada unitat d'execució, estudi d'impacte ambiental, estudi acústic, estudi del paisatge, estudi d'inundabilidad i estudi de necessitats d'habitatge protegit, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que establix l'article 48.1.C), en relació amb l'article 46.3, ambdós de la referida llei, i l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental (DOGV núm. 1.412, de 30 d'octubre de 1990), és procedent sotmetre el mencionat programa amb tota la documentació annexa a informació pública per un termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana.
  
Es fa constar que durant tal termini els interessats en este procediment podran formular qualssevol al·legacions que al seu dret convinguen, així com altres alternatives tècniques que pretenguen competir amb l'exposada al públic, tot això en els termes i les condicions de l'esmentada Llei 6/1994, i a este efecte qualsevol interessat podrà consultar l'expedient depositat en la Notaria de Salvador García Guardiola, sítia al carrer del Castell, número 4-primera, de Benaguasil, 46163 (València), els dies hàbils, d'11.00 a 13.00 hores. Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi acompanyen, o sol·licitar-ne l'exhibició.
  
Així mateix, tant la referida documentació com l'expedient administratiu, podran ser consultats als locals de l'Ajuntament de Riba-roja de Túria, Servici d'Urbanisme, siti a la plaça de l'Ajuntament, número 9, els dies hàbils, de 09.00 a 14.00 hores.
  
Les al·legacions que, si escau, s'hi formulen es presentaran davant de l'Ajuntament de Riba-roja de Túria, dirigides al Servici d'Urbanisme.
  
Mitjançant el present edicte, segons el que preceptua el paràgraf segon de l'article 48, en relació amb l'article 46, paràgrafs quart i cinqué, de l'esmentada Llei 6/1994, s'informa als interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant tal termini podran formular-se les referides proposicions a l'Ajuntament de Riba-roja de Túria.
  
Finalitzat este termini, el dia hàbil següent, excepte si és dissabte, i en este cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Riba-roja de Túria.
  
Finalment, a fi de dotar de les màximes garanties el procediment, a l'empara del que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica el nom dels qui consten en el cadastre com a titulars de drets afectats:
  
Referència cadastral Polígon 33, Parcel·la 226
  
Titular Mª Dolores Linan Martínez i un altre
  
Domicili Desconegut
  
Referència cadastral Polígon 34, Parcel·la 175
  
Titular Desconegut rústica
  
Domicili C/ Roger de Llúria, 24, 46165 València
  
Referència cadastral Polígon 96015, Parcel·la 10
  
Titular Isabel Medina Campos
  
Domicili Desconegut